**Tăcerea**

*Ionutz21*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Tăcerea-i ca o umbră fără soartă

O simți în piept și totuși o păstrezi

Adeseori intrând pe-aceeași poartă,

Ai vrea de tine să te-ndepărtezi.

Te simți blocat în propria ta minte

Prin ochii tăi vezi lungi călătorii

Și cauți adevărul din cuvinte,

În dorul emanat de-ai tăi copii.

Tăcerea e-o durere infernală,

O simți în piept dar însă n-o ajungi.

În toiul nopții n-a-ncetat să piară

Și cu tărie-ai vrea să o străpungi.

O porți cu tine-n orișice mișcare.

O porți cu tine chiar și când iubești.

Tăcerea e un gând ce-a prins culoare

Și te ajută să îmbătrânești.

Ea știe că de mâine viața-i dulce

Și caută-n adâncul tău un dor.

Tăcerea poartă lacrima de sânge

Și te atrage-n cercul ei ușor.

Tăcerea-i ca o umbră fără soartă,

De la fereastră când privești spre poartă!

Georgian Ionut Zamfira 30.05.2021